BASALIN BAJU
Oleh: Adum M. Sahriadi
Angah Runi ne beisi bini nang batianan tuha, tamintang malam tu mandadak sakit parut handak baranak. Bangaran di kampung toe kadada bidannya, tapaksa ae Runi ne mambawa bininya ka rumah sakit. Kesahnya kaini, imbah sampai di rumah sakit, Runi ne handak baganti baju, napang di rumah te kada sampat apa-apa saking habutnya. Untung sampat Runi manjuhut baju sabalum tulakan ka rumah sakit, lalu kawa ai baganti.
Imbah Runi mambuka baju, kada lawas bamamai suster rumah sakit. “Pak, Pak, kalau ganti baju jangan di sini. Apalagi, buka celana sembarangan” kata suster. “Jah, nangapa salah ulun, siapa nang handak bapacul salawar di sini, ah katahuan neh suster suah maintip urang” jar Runi sambil manggayai. “Pak, di sini bukan tempat ganti baju,” ujar suster pina sarik. Si Runi ne kada hakun kalah juwa, “Jar siapa kada bulih, parasaan buhanmu juwa nang manulisi di muhara lawang toe ‘RUANG BERSALIN’, mun kada parcaya janguk ja ka muka!” Jar Runi kukurihing.
Imbah Runi baucap, langsung baugah suster tadi, antah supan atawa muar, kada tahu juwa.
min_Latn zsm_Latn bjn_Latn bjn_Latn bjn_Latn